laion/Wikipedia-Exotic huggingface dataset:
טריגוני נהרות

טריגוני נהרות (שם מדעי: Potamotrygonidae) היא משפחת של דגי סחוס מסדרת הטחנאים. הם מצויים ברחבי נהרות וימים באמריקה המרכזית ואמריקה הדרומית, מהים הקריבי והאוקיינוס האטלנטי ודרומה עד לשפך הריו דה לה פלטה בארגנטינה, אך חיים בעיקר בנהרות האמזונאס והאורינוקו השופעים. הם דומים לטריגוניים אך עגולים יותר ובעלי כתמים כהים על גופם. לא כל הטריגונים החיים בנהרות שייכים למשפחה זו (למשל טריגון נהרות ענק). אורכם של הטריגונים 25-200 ס"מ והגדול ביותר, המין פוטמוטריגון ברכיורה יכול להגיע לרוחב 1.5 מ' ולמשקל 220 ק"ג. רחב ממנו אך קטן מעט הוא הפרטריגון שמגיע לרוחב 1.6 מ' ולמשקל 100 ק"ג. הם בעלי מבנה גוף שטוח ושוחים, בעלי זנב קצר יחסית למשפחות אחרות מסדרת הטחנאים ובסוף בסיס הזנב מצוי קוץ בעל מעטפת מוקוס המכילה ארס . הטריגונים מוסווים בקרקעית המים על ידי הכתמים שעל גופם, וכן בעלי יכולת להתחפר מתחת לקרקע החולית. הם טורפים דגים קטנים, סרטנים ורכיכות שהם מוצאים במים. למרות הסטיגמה כי מדובר בדג ארסי אשר יכול לסכן האדם, הרי שטריגוני נהרות משמשים שנים רבות כדגי נוי נוחים לגידול, פופולרים מאד וידידותיים. האמת היא, כי מעולם לא מת אדם כתוצאה מעקיצת טריגון נהרות ממשפחת ה-Potamotrygonidae זאת למרות שכן תועדו עקיצות בעיקר בקרב דייגים ונוודים באזורי המחיה של הטריגון באמריקה הדרומית. מקרי העקיצה שתועדו היו בחלקן הארי בשל דריכה על הדג או ניסיון לחלצו מקרס הדיג. כל העקיצות הן הגנתיות בלבד, ונובעות בשל תנועה רפלקסיבית של הזנב העולה כלפי מעלה כאשר מופעל לחץ (למשל דריכה) על גב הדג. Heliotrygon סוג ומין יחיד פרטריגון (Paratrygon aiereba) Plesiotrygon Potamotrygon - בו טריגון מוטורו ופוטמוטריגון ברכיורה Styracura מדיה וקבצים בנושא טריגוני נהרות בוויקישיתוף טריגוני נהרות, באתר ITIS (באנגלית) טריגוני נהרות, באתר NCBI (באנגלית) טריגוני נהרות, באתר Animal Diversity Web (באנגלית) טריגוני נהרות, באתר האנציקלופדיה של החיים (באנגלית) טריגוני נהרות, באתר GBIF (באנגלית) Vidal Haddad Junior, Environmental dermatology: skin manifestations of injuries caused by invertebrate aquatic animals, Anais Brasileiros de Dermatologia 88, 2013-08, עמ' 496–506 doi: 10.1590/abd1806-4841.20132587
שלוחה (טופוגרפיה)

שלוחה היא צורת תבליט טופוגרפי, המוגדר על ידי ירידה לשלושה צדדים ועליה לצד הרביעי. במפה טופוגרפית שלוחה מיוצגת כרצף של קווים גליים. פסגה כיפה (טופוגרפיה) אוכף (טופוגרפיה) קו רכס גיא קו גובה רכס הרים אגן ניקוז ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
אידרונאים

אידרונאים או כסופי-צד (שם מדעי: Atheriniformes) היא סדרה של מקריני סנפיר הכוללים לפחות 354 מינים. רוב המינים חיים בים אך חלקם גם במים מתוקים וחלקם חיים בשני סוגי המים. הם חיים הן באזורים הטרופיים והן באזורים ממוזגים. חלקם מגיעים גם לחופי ישראל. לדגים אלה גוף כסוף וחלקם צבעוניים יותר. אורכם מגיע ל-2-44 ס"מ. סנפירים כוללים בעיקר סנפירי שת וגחון מעוגלים בצורתם, שדרות גמישות וזנב קטן. אין להם סנפיר גבי זקוף. רבים מדגים אלה חיים בלהקות מסתחררות המבלבלות טורפים אפשריים. הם גם טובים בהסוואה. רובם של דגים אלה מטילים ביצים במים, אך המין גרוניון קליפורני (Leuresthes tenuis) מטיל ומפרה את ביציו דווקא על חופי מפרץ קליפורניה ומגיע בשיא הגאות לתוך החופים. הדגיגים הבוקעים מחכים לגאות שתביא אותם לים. סדרה אידרונאים (Atheriniformes) תת-סדרה Atherinopsoidei משפחה אזרינופסידיים (Atherinopsidae) משפחה Notocheiridae - בה מין יחיד Notocheirus hubbsi תת-סדרה Atherinoidei משפחה Isonidae משפחה Atherionidae משפחה אִדְרוֹנִיִּים (Atherinidae) משפחה Dentatherinidae - בה מין יחיד Dentatherina merceri משפחה קשתיתיים (Melanotaeniidae) משפחה פלוסטתיים (Phallostethidae) מדיה וקבצים בנושא אידרונאים בוויקישיתוף אידרונאים, באתר ITIS (באנגלית) אידרונאים, באתר NCBI (באנגלית) אידרונאים, באתר Animal Diversity Web (באנגלית) אידרונאים, באתר האנציקלופדיה של החיים (באנגלית) אידרונאים, באתר GBIF (באנגלית) אידרונאים, באתר אנציקלופדיה בריטניקה (באנגלית)
נאוויתיים

נאוויתיים (שם מדעי: Cyprinodontidae) היא משפחה של דגים מסדרת הגמבוזאים החיים במים מתוקים וגם במים מליחים ומים מלוחים באמריקה והסוג נאווית (Aphanius) חי גם בעולם הישן. רבים מהם יכולים לשרוד באזורים קיצוניים של חום, יובש ומליחות רבה. דגים אלה קטנים יחסית - 3–23 סנטימטרים והם בעלי קשקשים צבעוניים בולטים, סנפירים בצורת מפרש וראשים קטנים עם לסתות מעט ארוכות. הם מסתגלים הן למי נהרות והן למי הים. רבים מהם משריצים ולדות חיים. משפחת הנאוויתיים נחלקת לשני סוגים: דגים קבועים ודגים עונתיים, דגים קבועים, בדומה לכלל הדגים בעלי תוחלת חיים של מספר שנים ומתגוררים במקווי מים קבועים, השרצים שלהם נולדים ומתחילים לשחות ישר, הדגים העונתיים לעומתם בעלי תוחלת קצרה של מספר חודשים, הם מתגוררים במקווי מים זמניים כגון שלוליות חורף, תהליך הרבייה שלהם הוא ייחודי במינו: הביצים שהנקבה מטילה נשארים במקווה המים לאחר שהוא מתייבש ומחכים עד שיתמלא מחדש בעונת הגשמים הבאה, ביצים אלו יכולים לשרוד אף 8 חודשים ללא מים. רבים מדגי משפחה זו נמכרים כדגי נוי בשל צבעם המגוון וחוזקם, עקב מחייה בתנאים קשים. נאווית (Aphanius) - בה המינים נאווית המלחות, נאווית הפסים ונאווית כחולה. סוג ומין יחיד Cualac tessellatus Cubanichthys צִיפְּרִינוֹדוֹן (Cyprinodon) Floridichthys סוג ומין יחיד Garmanella pulchra סוג ומין יחיד Jordanella floridae סוג ומין יחיד Megupsilon aporus - נכחד Orestias סוג ומין יחיד Yssolebias martae מדיה וקבצים בנושא נאוויתיים בוויקישיתוף נאוויתיים, באתר ITIS (באנגלית) נאוויתיים, באתר NCBI (באנגלית) נאוויתיים, באתר Animal Diversity Web (באנגלית) נאוויתיים, באתר האנציקלופדיה של החיים (באנגלית) נאוויתיים, באתר GBIF (באנגלית)
אצטדיוני כדורגל ברוסיה

להלן רשימה של אצטדיוני כדורגל ברוסיה, מסודרים לפי מספר מושבים יורד. כל בנייה, שיפוץ וניצול של אצטדיונים ותשתיות כדורגל אחרות ברוסיה, או מתן אישור ורישוי ניהול תחרויות באצטדיונים נתון לפיקוח ועדה מיוחדת של ההתאחדות לכדורגל ברוסיה אשר מאמצת תקנות בנושאי תשתית של אצטדיונים ונקיטת באמצעי בטיחות נאותים במתקני כדורגל. לכל האצטדיונים במדינה מוענקים קטגוריה מסוימת: 1, 2, 3 וקטגוריית עלית. כל המועדונים המקצועניים מחויבים לערוך את "משחקי הבית" שלהם במקום הקבע שלהם ובאצטדיון הבייתי, כפי שהוא רשום במסמכי מדינה, בהתאם לתקנות ההתאחדות לכדורגל. משחק כדורגל נערך רק באצטדיון אשר אושר למועדון לארח בו בטורניר רשמי ולכל אצטדיון ישנה תעודת רישוי מטעם ההתאחדות. 12 אצטדיונים ברוסיה אירחו את מונדיאל 2018. קטגוריה:אצטדיוני כדורגל ברוסיה כדורגל ברוסיה האצטדיונים באתר ליגת העל הרוסית בכדורגל גיא דר, ‏רוסיה מתמרקת: האצטדיונים של מונדיאל 2018, באתר ONE‏, 9 ביוני 2018 גיל לוין, ‏יושבים? 12 האצטדיונים שיארחו את המונדיאל, באתר ערוץ הספורט, 2 בינואר 2018 [1] Таран-арена (фото и видео) Цена вопроса — 747 миллионов рублей. Какие преобразования коснутся стадиона «Машиностроитель», и когда ждать результат? Стадионы г. Пскова. «Машиностроитель» האצטדיון הוותיק ברוסיה. נחנך ב-1892 Футбольный стадион «Москвич» в Текстильщиках реконструируют
מחשבות (כתב עת)

מחשבות היה כתב עת להגות ולמדע שיצא לאור בהוצאתה של חברת יבמ ישראל ובעריכתו של צבי ינאי. כתב העת החל לצאת לאור בשנת 1961, ובראשית דרכו היה בעל אופי שיווקי-מסחרי, ונועד לקדם את פעילותה העסקית של IBM בישראל. את ארבעת הגיליונות הראשונים ערך אהרון לוין, ואת גיליונות 5–15 ערך דניס שיפרין. החל מגיליון 16 ערך את כתב העת צבי ינאי, שגם כתב חלק ניכר מהמאמרים בו, והחל מגיליון 18 החל כתב העת, ביוזמת ינאי ובעידודו של דוד כהן, לשנות את אופיו והפך בהדרגה לכתב עת העוסק בנושאי הגות ומדע. בכמה גליונות שימש ד"ר אילן עמית כעורך-שותף. שמו של כתב העת נובע מדרישה של תומאס ווטסון להציג בכל חלל עבודה בחברת IBM שלט עם המילה "Think" ("חשוֹב!"). ביטאון החברה באנגלית נשא אף הוא את השם Think, ובהסבתו לעברית נקרא "מחשבות". בכתב העת, שיצא לאור באופן לא סדיר בתדירות של גיליון או שניים בשנה, התפרסמו ראיונות ושיחות עם בכירי החוקרים בישראל, בהם הפרופסורים ישעיהו ליבוביץ, מישל רבל, אסא כשר, מיכאל רבין, ישראל אומן ויהושע בר-הלל, ועם אנשי רוח בולטים כחיים גורי ודליה רביקוביץ ורבים אחרים. ראיונות ושיחות אלה התפרסמו בשנות השבעים והשמונים, והיו במה חשובה להבאת הגותם של הוגים אלה לציבור הרחב. אוסף מאמרים שפורסמו ב"מחשבות" יצא לאור בחמישה כרכים בשנת 1978, ושמותיהם משקפים את עושר הנושאים בהם עסק כתב העת: חיים, דת ומדע אמנות וקולנוע פיזיקה, מתמטיקה ומחשבים מדע, חינוך והיסטוריה מדע, הגות ואמנות בסוף שנות השמונים ובתחילת שנות התשעים ערך צבי ינאי, עורך כתב העת, מפגשים אחדים בשם "מחשבות בעל פה" שהתקיימו במוזיאון תל אביב. תוכן ההרצאות שנישאו במפגשים פורסם בגיליונות כתב העת. בשנת 1996, לאחר שיצאו לאור 68 גיליונות, חדל כתב העת להופיע. בשנת 2000 יצאה לאור חוברת מיוחדת: "קובץ היובל ליבמ ישראל 50 שנה 1949–1999". כתב העת, שזכה לביקוש רב, לא נמכר בחנויות, אלא חולק חינם לעובדי חברת יבמ ישראל, ללקוחותיה, וכן למי שפנה למערכת בבקשה לקבל אותו. ביוני 2015 הועלו כל גליונות "מחשבות" לרשת על ידי בת זוגו של צבי – דליה בר הוכברג, והם פתוחים לצפייה חופשית. אתר האינטרנט הרשמי של מחשבות ארכיון של כל גליונות "מחשבות" באתר מחשבות מחשבות, בקטלוג המאוחד לכתבי-עת (ULS) אבי בליזובסקי, ‏חוקרים ואנשי תקשורת: כך "מחשבות" השפיע עלי * שנה למותו של צבי ינאי, באתר "הידען", 23 בדצמבר 2014 אריאנה מלמד, "מחשבות": כתב עת לאנשים חושבים, באתר הארץ, 6 בנובמבר 2015 אליהו הכהן, "כתבי העת העבריים הראשונים לעיבוד נתונים", מעשה חושב, אוקטובר 1990
ארבע עיניים

ארבע עיניים (שם מדעי: Anablepidae) הם משפחה של דגים מסדרת הגמבוזאים. הם חיים במים מתוקים והן במים מליחים מדרום מקסיקו עד לדרום אמריקה הדרומית. דגים אלו בעלי עיניים גדולות ה"חצויות" לשניים ונראות כאילו לדג יש ארבע עיניים. בשיטה זו הדג יכול לכוון את העיניים למעלה ולצפות במה שקורה מחוץ למים. דגים אלה ניזונים בעיקר מחסרי חוליות מימיים ומחרקים שונים אך גם מדגים קטנים. במשפחה זו 3 סוגים. המין Anableps dowi מהסוג ארבע עין הוא הדג הגדול ביותר בסדרת הגמבוזאים ויכול להגיע לאורך 34 ס"מ. משפחה ארבע עיניים (Anablepidae) תת-משפחה Anablepinae סוג ארבע עין (Anableps) - בו 3 מינים סוג Jenynsia - בו 14 מינים תת-משפחה Oxyzygonectinae סוג ומין יחיד Oxyzygonectes dovii מדיה וקבצים בנושא ארבע עיניים בוויקישיתוף ארבע עיניים, באתר ITIS (באנגלית) ארבע עיניים, באתר NCBI (באנגלית) ארבע עיניים, באתר Animal Diversity Web (באנגלית) ארבע עיניים, באתר האנציקלופדיה של החיים (באנגלית) ארבע עיניים, באתר GBIF (באנגלית)
סטייסי קלרדי

הרמן סטייסי קלרדי השלישי (באנגלית: H. Stacy Clardy, III; נולד ב-1960) הוא קצין בדימוס בדרגת לוטננט גנרל, שירת כמפקד כוח המשלוח השלישי של חיל הנחתים. קלרדי נולד בפאוליס איילנד שבמחוז ג'ורג'טאון בקרוליינה הדרומית. אביו היה קצין בדרגת קפטן בצי ארצות הברית, והמשפחה נדדה בעקבות שירותו כולל שנתיים בהליפקס. ב-1983 סיים תואר ראשון בניהול מאוניברסיטת קרוליינה הדרומית והתגייס לחיל הנחתים. שירת כמפקד מחלקה בגדוד השלישי של רגימנט הנחתים הרביעי ומפקד פלוגה בגדוד הסיור המשורין השני. שימש מדריך בבית הספר לקצינים ובבית הספר לחי"ר של חיל הנחתים, מדריך מטעם הנחתים באוניברסיטת טוליין. שימש קצין מבצעים של יחידת המשלוח ה-24 של חיל הנחתים שנטלה חלק בכוח קוסובו. קלרדי פיקד על גדוד הסיור המשורין השלישי ברגימנט הנחתים החמישי. בפרוץ מבצע חופש לעיראק היה הגדוד בפיקודו כוח הנחתים שהוביל את הפלישה לכיוון בגדאד. במהלך המלחמה הוביל את המבצע המוצלח לשחרור חמישה חיילי צבא ארצות הברית ושני טייסי מסוק שנפלו בשבי. על שירותו עוטר בכוכב הארד עם אות V לאומץ לב בקרב. ביוני 2006 מונה למפקד רגימנט הנחתים השני, הרגימנט הוצב בעיראק בתקופת תגבור הכוחות וקלרדי שימש מפקד כוחות בעלות הברית בגזרה המערבית של מחוז אל-אנבר. פיקד על בית הספר לכוחות המשלוח של הנחתים בבסיס קוונטיקו. בספטמבר 2009 קודם לדרגת בריגדיר גנרל ומונה למפקד פיקוד האימונים לכוחות המשימה האוויר-קרקע ומרכז האימונים ללוחמה. בהמשך שירותו שימש ראש מחלקת תוכניות, מדיניות ומבצעים ואגף המבצעים של חיל הנחתים. ביולי 2013 מונה למפקד דיוויזיית הנחתים השלישית. בתפקידו הבא שימש סגן ראש אגף ניהול הכוח במטות המשולבים. באוגוסט 2017 קודם לדרגת לוטננט גנרל ומונה לסגן הצבאי של תת-מזכיר ההגנה לענייני כוח אדם והערכות. במאי 2019 מונה למפקד כוח המשלוח השלישי של הנחתים. קלרדי בעל תואר שני בניהול מאוניברסיטת טרוי, בעל תואר שני בלימודי ביטחון לאומי ואסטרטגיה ממכללת המלחמה של הצי. הוא נשוי לאליסון ששירתה אף היא בחיל הנחתים ואב לשלוש בנות. מדיה וקבצים בנושא סטייסי קלרדי בוויקישיתוף ביוגרפיה(הקישור אינו פעיל) באתר מחלקת ההגנה Georgetown native Stacy Clardy assumes command of Marines in Japa, ‏www.southstrandnews.com, ‏25 ביוני 2019 Clardy takes reins as new commander; Gurganus to lead Marine forces in Korea, ‏hidesertstar.com, ‏2 באוקטובר 2009 Third star pinned on Marine general born in Georgetown, ‏myrtlebeachonline.com, ‏4 באוגוסט 2017 Iraq 10 Years Later: Brigadier General Stacy Clardy, פוקס ניוז, 19 במרץ 2013 Rescue, A Year Later, CBS, ‏CBS, ‏13 באפריל 2004 Clardy assumes command of 3rd Marine Division, אתר חיל הנחתים, 13 ביולי 2013 Pawleys Island Marine to serve U.S. defense secretary, ‏southstrandnews.com, ‏6 ביולי 2017
קרלוס, נסיך אסטוריאס

קרלוס, נסיך אסטוריאס (ספרדית: Carlos de Austria, príncipe de Asturias;‏ 8 ביולי 1545 - 24 ביולי 1568), היה בנו של פליפה השני, מלך ספרד ונסיך אסטוריאס. קרלוס נכלא על ידי אביו לאחר שמרד בו, ומת בכלא כעבור זמן קצר. קרלוס נולד ב-8 ביולי 1545 בוואיאדוליד, לפליפה, נסיך ספרד ולמריה מנואלה, נסיכת פורטוגל, בתם של ז'ואאו השלישי, מלך פורטוגל וקתרינה מאוסטריה, מלכת פורטוגל. כעבור 4 ימים מתה אמו, כתוצאה משטף דם, שהתרחש כתוצאה מהלידה. קרלוס היה בעל עיוותים במראהו, וסבל מאי יציבות נפשית. בצעירותו היה מועמד קרלוס להתחתן עם אליזבת דה ולואה, נסיכת צרפת, אולם לבסוף בשל סיבות פוליטיות אביו התחתן עמה. לאחר מכן הציעו לקרלוס את מרגריט דה ולואה, נסיכת צרפת, מרי, מלכת הסקוטים ואנה, ארכידוכסית אוסטריה, ולבסוף הוחלט בשנת 1564 שיתחתן עם אנה, ארכידוכסית אוסטריה. בשנת 1562 נפל קרלוס במדרגות וסבל מפגיעת ראש חמורה, אולם חייו ניצלו על ידי טרפנטציה שנעשה על ידי אנדריאס וסאליוס. לאחר החלמתו מהנפילה, הפך קרלוס לפרוע ובלתי צפוי בהתנהגותו. קרלוס שנא את הדוכס מאלבה שמונה למפקד הצבא הספרדי בארצות השפלה, תפקיד שהובטח קודם לכן לקרלוס. קרלוס יצר קשר עם למורל, רוזן אחמונט, שהיה ממנהיגי המרד נגד הספרדים, ובסתיו 1567 תכנן לברוח להולנד. אולם, חואן מאוסטריה שקרלוס שיתפו בתוכניותיו, גילה את התוכנית לפליפה השני, מלך ספרד, וב-17 בינואר 1568 עצר פליפה השני את קרלוס ושם אותו בכלא. ב-24 ביולי 1568 מת קרלוס בכלא, והועלו טענות שהורעל על ידי אביו, אך כיום סוברים החוקרים שהוא מת באופן טבעי. מדיה וקבצים בנושא קרלוס, נסיך אסטוריאס בוויקישיתוף קרלוס, נסיך אסטוריאס, באתר "Find a Grave" (באנגלית) קרלוס, נסיך אסטוריאס, באתר אנציקלופדיה בריטניקה (באנגלית)
Take a Chance on Me

Take a Chance on Me (תרגום חופשי: המר עליי) הוא שירה של אבבא שהוקלט באוגוסט 1977 ויצא בדצמבר אותה שנה, עם "I'm a Marionette" בתור הבי-סייד של הסינגל. אפשר למצוא אותו באלבומם "ABBA: The Album". עד היום, "Take a Chance on Me" נשאר אחד מהשירים האהובים ביותר של אבבא. "Take a Chance on Me" נכתב על ידי בני אנדרסון וביורן אולבאוס. ביצעו אותו אנני-פריד לינגסטד ואנייטה פלטסקוג, עם קולות רקע של כל חברי הלהקה. הוא שוחרר מאוחר יותר ב-1977, ישר אחרי ההצלחה העולמית של "Dancing Queen". הסגנון המוזיקלי של השיר, והקליפ שליווה אותו היה קצבי, תוך שימוש באפקטים של צילום על ושימוש במסך מחולק לארבע. הליווי הקולי בשיר הוא מוטיב אוסטינטו, מוטיב ריתמי או מלודי לאורך זמן. השיר זכה להימנות עם הלהיטים המוצלחים ביותר של הלהקה, השיר השביעי שלה שזכה במקום ראשון במצעד הסינגלים הבריטי. להקת אירייז'ר הקליטה ב-1992 גרסת כיסוי שלה לשיר ולווידאו, תוך חיקוי צורת העמדת השיר והתלבושות. גרסה זו זכתה להגיע למקומות גבוהים במצעדים. אומנים נוספים אחרים הקליטו גרסאות לשיר. השיר מושמע גם במחזמר מאמה מיה! ובסרט המבוסס עליו. מידע על היצירה "Take a Chance on Me" באתר מיוזיק בריינז מידע על הסינגל "Take a Chance on Me" באתר מיוזיק בריינז סרטון השיר "Take a Chance on Me" באתר יוטיוב מילות השיר "Take a Chance on Me" באתר שירונט מידע על Take a Chance on Me, באתר המצעד האוסטרי, ארכיון מידע על Take a Chance on Me, באתר המצעד של ניו זילנד
Parted

גנו פרטד (באנגלית: GNU Parted, קיצור של המילים: Partition Editor) הוא כלי ליצירה, עריכה ומחיקה של מחיצות במערכות ההפעלה לינוקס וגנו הארד (GNU Hurd). ניתן להשתמש בכלי דרך ממשק הפקודה בלבד, אך עם זאת קיימת גם גרסה גרפית נפרדת הנקראת GParted (שם מלא: Gui Parted) הכלי מבוסס קוד פתוח, נכתב בשפת C ופותח על ידי אנדרו קלאוזן (Andrew Clausen) ולנרט בוינטנאק (Lennert Buytenhek). באמצעות מספר פקודות ניתן ליצור, למחוק, לשנות גודל, ולהעתיק מחיצות במערכות קבצים שונות: ext2, swap, FAT, FAT32, HFS, jfs, ntfs, ufs, xfs. כלי זה שימושי בארגון מחיצות בדיסק הקשיח, יצירת שטח עבור מערכות הפעלה חדשות והעתקת נתונים אל דיסקים קשיחים. השימוש הסטנדרטי בכלי parted, הוא כדלקמן: $ sudo parted GNU Parted 2.3 Using /dev/sda Welcome to GNU Parted! Type 'help' to view a list of commands. ניתן לשלב ערכים נוספים: version: יציג הגרסה של הכלי. print: יציג את טבלת המחיצות. check partition: בודק את סוג המחיצה. man parted: יציג את ספר הוראות של פקודה זו. quit: יציאה מהכלי. מחיצה GParted Master Boot Record מדיה וקבצים בנושא Parted בוויקישיתוף אתר האינטרנט הרשמי של Parted (באנגלית) מדריך השימוש בפקודה (באנגלית) רשימת פקודות יוניקס (באנגלית)
אווז הודי

אווז הודי או אווז מפוספס ראש (שם מדעי: Anser indicus) הוא מין של אווז ממשפחת הברווזיים המצוי באזור מרכז אסיה ובדרום אסיה, כולל בהודו. אורכו של האווז 71–76 ס"מ ומשקלו 1.87-3.2 ק"ג. הוא בעל ראש לבן עם מקור צהוב ועיניים שחורות. על העורף כמה פסים שחורים והצוואר אפור מקדימה ושחור מאחורה. הגוף אפור עם בטן לבנה והרגליים כתומות ובעלי קרומי שחייה. האווזים נודדים בלהקות לאורך קילומטרים רבים בחיפוש מזון. הם מקייצים באגמים גבוהים ליד אזורי עשב נמוך שופע. אזורים אלה כוללים את דרום טיבט, מונגוליה, קזחסטן ורוסיה. בחורף הקר הם נודדים מעל הרי ההימלאיה לעבר דרום אסיה. הם נחשבים לעופות המעופפים בגובה הרב ביותר בעולם - מעל הר מקאלו שבגובה 8,481 מ' וייתכן שגם מעל הר האוורסט שבגובה 8,848 מטרים והוא ההר הגבוה ביותר בעולם, אך התצפית לא אושרה. הם יכולים להמריא לגובה 6,400 מטרים בתעופה והם עפים כך בעיקר בלילות. לא ידוע מדוע מגיעים האווזים לגובה זה. בחורף הם נודדים להודו מאסאם ועד טאמיל נאדו. הם רועים בשדות מעובדים ובכר דשא. חלק מהאווזים נשארים בטיבט כל השנה. הם מתרבים באזור רמת טיבט. האווזים צמחוניים וניזונים מחיטה, עשב ומגידולי קרקע וגם ממעט חרקים. הם נטרפים על ידי שועלים, עיטים, עיטמים והצעירים גם על ידי עורבים, שחפים ועוד. Museum specimen מדיה וקבצים בנושא אווז הודי בוויקישיתוף אווז הודי, באתר ITIS (באנגלית) אווז הודי, באתר NCBI (באנגלית) אווז הודי, באתר Animal Diversity Web (באנגלית) אווז הודי, באתר האנציקלופדיה של החיים (באנגלית) אווז הודי, באתר GBIF (באנגלית) אווז הודי באתר הרשימה האדומה של IUCN
סוכני הביון הלוחמים

סוכני הביון הלוחמים (באנגלית: The Fighting Agents), הוא ספר מאת הסופר האמריקני וא"ב גריפין ( שם העט של ויליאם אדמונד באטרוורת'). הספר יצא לאור בעברית בשנת 2001. עלילת הספר עוסקת במבצעי המודיעין האמריקני במלחמת העולם השנייה, על רקע המערכה באסיה ובאוקיינוס השקט. הספר מבוסס על אירועים אמיתיים, אם כי חלק מן הדמויות והאירועים דמיוניים, עלילת הספר מתרחשת בשנת 1943 ועוסקת במנהל המשרד לשירותים אסטרטגיים, ויליאם דונובן, ובשניים מבכירי אנשיו, ריצ'רד קאנידי וג'יימס ויטאקר. כאשר נודע לדונובן, אשר שירת כמפקד בחטיבת החי"ר ה-69 במלחמת העולם הראשונה ועוטר במדליית הכבוד, כי באי מינדנאו שבפיליפינים פועל כוח הגרילה כנגד הצבא בפיקוד ונדל פרטיג, בעברו לוטננט קולונל בחיל ההנדסה של צבא היבשה שהעלה את עצמו לדרגת בריגדיר גנרל, הוא מבין שעליו לשלוח צוות סוכנים שייצור מגע עם פרטיג וייתן בידיו אספק ואמצעי לחימה. המשימה מוטלת על מטיל על סרן ויטאקר, טייס קרב מצטיין בזרוע האוויר של צבא היבשה אשר לחם כאיש גרילה כנגד הצבא היפני בפיליפינים ובהמשך פעל באירופה כאיש מבצעים של המשרד לשירותים אסטרטגיים. במקביל נדרש רב-סרן ריצ'רד קאנידי, טייס קרב בצי ארצות הברית ששירת כמפקד טייסת בנמרים המעופפים והפך לאיש מבצעים בכיר במשרד לשירותים אסטרטגיים לחלץ את אריק פולמאר, איש מבצעים של המשרד וקצין חיל רגלים בצבא ארצות הברית שפעל בבודפשט במשימה לחילוץ מדען גרעין גרמני ונלכד בידי הגסטאפו. אם לא יצליח בכך ייאלץ להרגם. הספר "סוכני הביון הלוחמים", באתר "סימניה" דף הספר, באתר הוצאת מטר וא"ב גריפין, "סוכני הביון הלוחמים", הוצאת מטר, 2001, עמוד 26, "היה חייל משכמו ומעלה בזמנו. הוא זכה בעיטור הכבוד של הקונגרס בצרפת, כששירת ב"69 הלוחמת" – חטיבת המשמר הלאומי מהעיר ניו-יורק. בין המלחמות היה עורך-דין עשיר ורב-עוצה בניו-יורק ובוושינגטון". וא"ב גריפין, "סוכני הביון הלוחמים", הוצאת מטר, 2001, עמוד 17, "הוא היה טייס קרב. הם הציבו אותו בגדוד הפרשים אחרי שנגמרו להם המטוסים, ואחר כך הטילו עליו לפוצץ דברים, כשגדוד 26 נפגע קשה, והם התחילו לשחוט את הסוסים שלהם כדי שיהיה להם מה לאכול. הוא היה ממזר לא רגיל עם טנ"ט". וא"ב גריפין, "סוכני הביון הלוחמים", הוצאת מטר, 2001, עמוד 56, "קאנידי (תואר ראשון במדעים, הנדסה אווירונאוטית, MIT, מחזור 1938), הועבר תחילה ל"נמרים המעופפים" מתפקידו כסגן-משנה ומדריך טיסה במילואי הצי האמריקני, ומ"הנמרים המעופפים" הועבר לתפקיד של "יועץ טכני" ב"משרד מתאם המידע"." וא"ב גריפין, "סוכני הביון הלוחמים", הוצאת מטר, 2001, עמוד 69, "סגן, חי"ר, צבא היבשה של ארצות-הברית". ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קתרינה מאוסטריה, מלכת פורטוגל

קתרינה מאוסטריה, מלכת פורטוגל (בספרדית: Catalina de Austria; ‏14 בינואר 1507 - 12 בפברואר 1578), הייתה אשתו של ז'ואאו השלישי, מלך פורטוגל. קתרינה נולדה ב-14 בינואר 1507, בטורקוומאדה, לפליפה הראשון, מלך קסטיליה ולחואנה הראשונה, מלכת קסטיליה, בתם של פרננדו השני, מלך אראגון ואיזבלה הראשונה, מלכת קסטיליה. בשנת 1517 כלא אחיה קרלוס הראשון, מלך ספרד את אמה חואנה הראשונה, מלכת קסטיליה במנזר בטורדסיאס, וקתרינה הוחזקה עמה שם עד שהגיע זמנה להתחתן. ב-10 בפברואר 1525 התחתנה קתרינה עם ז'ואאו השלישי, מלך פורטוגל, ממנו נולדו לה 9 ילדים. בשנת 1557 מת בעלה ז'ואאו השלישי, ונכדה סבשטיאו, מלך פורטוגל עלה לשלטון במקומו. מכיוון שסבשטיאו היה קטין, שלטה קתרינה כעוצרת בשמו, ובשנת 1562 מינתה את גיסה אנריקה, נסיך פורטוגל לתפקיד העוצר. קתרינה אהבה מאוד כלי חרסינה, והחזיקה ברשותה אוסף גדול מאוד של חרסינה מסין. ב-12 בפברואר 1578 מתה קתרינה בליסבון, וכעבור 6 חודשים נהרג נכדה סבשטיאו, מלך פורטוגל בקרב אל-קסר אל-כביר. ב-10 בפברואר 1525 התחתנה קתרינה עם ז'ואאו השלישי, מלך פורטוגל, ממנו נולדו לה 9 ילדים: אפונסו, נסיך פורטוגל (1526) מריה מנואלה, נסיכת פורטוגל (1527–1545), התחתנה עם פליפה השני, מלך ספרד איזבל, נסיכת פורטוגל (1529) ביאטריש, נסיכת פורטוגל (1530) מנואל, נסיך פורטוגל (1531–1537) פיליפה, נסיך פורטוגל (1533–1539) דיניש, נסיך פורטוגל (1535–1537) ז'ואאו מנואל, נסיך פורטוגל (1537–1554) אנטוניו, נסיך פורטוגל (1539–1540) מדיה וקבצים בנושא קתרינה מאוסטריה, מלכת פורטוגל בוויקישיתוף קתרינה מאוסטריה, מלכת פורטוגל, באתר "Find a Grave" (באנגלית)
חכאיים

חכאיים (שם מדעי: Lophiidae) היא משפחת דגי מצולות (אנ') מסדרת החכאים שבמחלקת מקריני סנפיר. דגים אלה מצויים בכל האוקיינוסים, ומצויים עד עומק 1,000 מ'. אורכם של החכאיים מגיע עד 2-3 מ' והם בעלי ראש ענקי עם לסתות נפערות גדולות מאוד ובתוכם שיניים חדות. הם בעלי סנפיר גב שקצהו העליון הפך ל"חכה" עם אור המופק בקצה והחכה משתלשלת ממש קרוב לפיהם. החכאי מחכה במארב לטרף שיבדוק את האור ואז בולע אותו במהירות עצומה. הראש מגובשש עם דוקרנים קטנים אך הסנפירים קטנים והתנועה של החכאי איטית מאוד. כמה מהחכאים נחשבים לדגים מסחריים למאכל, בייחוד בצפון אירופה וביפן. Lophiodes סוג ומין יחיד חַכַּאי מְדֻבְלָל (Lophiomus setigerus) Lophius - בו המין חכאי גמלוני Sladenia Eosladenia caucasica Sharfia mirabilis מדיה וקבצים בנושא חכאיים בוויקישיתוף חכאיים, באתר ITIS (באנגלית) חכאיים, באתר NCBI (באנגלית) חכאיים, באתר Animal Diversity Web (באנגלית) חכאיים, באתר האנציקלופדיה של החיים (באנגלית) חכאיים, באתר GBIF (באנגלית) חכאיים, באתר אנציקלופדיה בריטניקה (באנגלית) הניו יורק טיימס, מאמר וסרטונים: דג החכאי ממשיך להפתיע חוקרים, באתר הארץ, 1 באוגוסט 2019
צסק"א מוסקבה (כדורגל חופים)

מועדון הכדורגל חופים צסק"א מוסקבה (ברוסית: Пляжный Футбольный клуб ЦСКА Москва) הוא מועדון כדורגל חופים רוסי שהוקם בשנת 2010 ומתמודד באליפות רוסיה בכדורגל חופים. בעונת 2017 סיימה במקום השלישי בליגה. אתר האינטרנט הרשמי של צסק"א מוסקבה צסק"א מוסקבה, ברשת החברתית VK ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
אליפות רוסיה בכדורגל חופים

אליפות רוסיה בכדורגל חופים (ברוסית: Чемпионат России по пляжному футболу) היא האליפות הלאומית והליגה הבכירה במדינה בתחום כדורגל חופים. האליפות נערכת מדי שנה מאז 2005, במשך שלושה חודשים לכל היותר, בדרך כלל בחודשי הקיץ ממאי ועד אוגוסט. באליפות נוטלות חלק 10 קבוצות כדורגל חופים, המתמודדות ביניהן במסגרת ליגה. בעבר 16 קבוצות נטלו חלק והיו משחקות בשיטת טורניר פלייאוף שבמסגרתו הקבוצות חולקו לארבעה בתים בני ארבע קבוצות כל אחד. שתי הקבוצות הטובות ביותר מכל בית היו מעפילות לשלב רבע הגמר. נותנת החסות העיקרית היא חברת ההימורים בספורט Fonbet. קרסנודאר YuMR צסק"א מוסקבה לוקומוטיב מוסקבה סטרוגינו מוסקבה ספרטק מוסקבה קריסטל סנקט פטרבורג סרטוב ספוטניק סמרה לקס סנקט פטרבורג קריליה סובייטוב סמרה אתר האינטרנט הרשמי של אליפות רוסיה בכדורגל חופים Кристалл" стал чемпионом России по пляжному футболу"